b'\n_START_ARTICLE_\nTrojanski konj (ra\xc4\x8dunalni\xc5\xa1tvo)\n_START_PARAGRAPH_\nTrojanski konj je zlonameren program, ki lahko povzro\xc4\x8di veliko \xc5\xa1kode na ra\xc4\x8dunalniku. To so programi, ki se predstavljajo uporabniku kot uporaben program (na primer ra\xc4\x8dunalni\xc5\xa1ka igra ali odstranjevalec ne\xc5\xbeeljenih po\xc5\xa1tnih sporo\xc4\x8dil ali kaj podobnega), v resnici pa prikrito delujejo v ozadju z nelegitimnimi nameni. Pogosto delujejo kot t. i. stranska vrata (backdoor), ki omogo\xc4\x8dajo upravljavcu oddaljen dostop do \xc5\xbertvinega ra\xc4\x8dunalnika. Ta lahko nato pridobi podatke, nalo\xc5\xbei na ra\xc4\x8dunalnik drug program ipd._NEWLINE_Trojanski konj se ne razmno\xc5\xbeuje sam in ne spada med viruse.'